Document ID: 32015D0225

ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/225 ΤΗΣ ΕΠΙΤΡΟΠΉΣ
της 11ης Φεβρουαρίου 2015
για την τροποποίηση των παραρτημάτων I και ΙΙ της απόφασης 2009/861/ΕΚ σχετικά με τη λήψη μεταβατικών μέτρων βάσει του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου όσον αφορά τη μεταποίηση νωπού γάλακτος που δεν ανταποκρίνεται στις απαιτήσεις της ΕΕ σε ορισμένες εγκαταστάσεις μεταποίησης γάλακτος στη Βουλγαρία
[κοινοποιηθείσα υπό τον αριθμό C(2015) 631]
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1) και ιδίως το άρθρο 9, δεύτερο εδάφιο,
Εκτιμώντας τα ακόλουθα:
(1)
Ο κανονισμός (ΕΚ) αριθ. 853/2004 καθορίζει ειδικούς κανόνες για τους υπευθύνους επιχειρήσεων τροφίμων, όσον αφορά την υγιεινή των τροφίμων ζωικής προέλευσης. Οι κανόνες αυτοί περιλαμβάνουν απαιτήσεις υγιεινής σχετικά με το νωπό γάλα και τα γαλακτοκομικά προϊόντα.
(2)
Η απόφαση 2009/861/ΕΚ της Επιτροπής (2) προβλέπει ορισμένες παρεκκλίσεις από τις απαιτήσεις που καθορίζονται στα υποκεφάλαια ΙΙ και ΙΙΙ του κεφαλαίου Ι του τμήματος IX του παραρτήματος III του κανονισμού (ΕΚ) αριθ. 853/2004 για τις εγκαταστάσεις μεταποίησης γάλακτος στη Βουλγαρία που απαριθμούνται στην εν λόγω απόφαση. Η εν λόγω απόφαση εφαρμόζεται έως την 31η Δεκεμβρίου 2015.
(3)
Συνεπώς, ορισμένες εγκαταστάσεις μεταποίησης γάλακτος που απαριθμούνται στο παράρτημα I της απόφασης 2009/861/ΕΚ μπορούν, κατά παρέκκλιση από τις σχετικές διατάξεις του κανονισμού (ΕΚ) αριθ. 853/2004, να μεταποιούν γάλα που ανταποκρίνεται και γάλα που δεν ανταποκρίνεται στις απαιτήσεις της ΕΕ, υπό τον όρο ότι η μεταποίηση γάλακτος που ανταποκρίνεται και γάλακτος που δεν ανταποκρίνεται στις απαιτήσεις της ΕΕ πραγματοποιείται σε χωριστές γραμμές παραγωγής. Επιπλέον, ορισμένες εγκαταστάσεις μεταποίησης γάλακτος οι οποίες απαριθμούνται στο παράρτημα II της εν λόγω απόφασης μπορούν να μεταποιούν γάλα που δεν ανταποκρίνεται στις απαιτήσεις της ΕΕ χωρίς χωριστές γραμμές παραγωγής.
(4)
Η Βουλγαρία απέστειλε στην Επιτροπή αναθεωρημένο και επικαιροποιημένο κατάλογο των εν λόγω εγκαταστάσεων μεταποίησης γάλακτος στις 28 Απριλίου 2014, 18 Αυγούστου 2014 και 2 Δεκεμβρίου 2014.
(5)
Στον εν λόγω κατάλογο, έχει διαγραφεί η καταχώριση για την εγκατάσταση που απαριθμείται στον αριθ. 4 (BG 1212001 «S i S - 7» EOOD) του πίνακα που παρατίθεται στο παράρτημα I της απόφασης 2009/861/ΕΚ, δεδομένου ότι έπαυσε τις δραστηριότητές της.
(6)
Επιπλέον, από τον εν λόγω αναθεωρημένο και επικαιροποιημένο κατάλογο έχουν διαγραφεί ορισμένες εγκαταστάσεις που σήμερα απαριθμούνται στο παράρτημα II της απόφασης 2009/861/ΕΚ, επειδή επιτρέπεται πλέον να μεταποιούν αποκλειστικά γάλα που ανταποκρίνεται στις απαιτήσεις της ΕΕ και προορίζεται για την αγορά εντός της Ένωσης. Οι εν λόγω εγκαταστάσεις καταχωρίζονται στον πίνακα του παραρτήματος II της απόφασης 2009/861/ΕΚ στον αριθ. 3 (0912016 OOD «Persenski»), αριθ. 8 (1612064 OOD «Ikay»), αριθ. 11 (2512021 «Keya-Komers-03» EOOD), αριθ. 22 (BG 1612051 ET «Radev-Radko Radev»), αριθ. 37 (1512010 ET «Militsa Lazarova-90»), αριθ. 50 (BG 1112016 Mandra «IPZHZ»), αριθ. 51 (BG 1712042 ET «Madar»), αριθ. 54 (1312005 «Ravnogor» OOD), αριθ. 63 (BG 2612034 ET «Eliksir-Petko Petev»), αριθ. 75 (2312033 «Balkan spetsial» OOD) και αριθ. 79 (2612015 ET «Detelina 39»).
(7)
Επιπλέον, έχουν διαγραφεί από τον εν λόγω κατάλογο οι εγκαταστάσεις που καταχωρίζονται στον αριθ. 7 (1612049 «Alpina-Milk» EOOD), αριθ. 21 (BG 1612028 ET «Slavka Todorova»), αριθ. 23 (BG 1612066 «Lakti ko» OOD) και αριθ. 71 (2012032 «Kiveks» OOD) του πίνακα που παρατίθεται στο παράρτημα II της απόφασης 2009/861/ΕΚ, δεδομένου ότι έπαυσαν τις δραστηριότητές τους.
(8)
Συνεπώς, η απόφαση 2009/861/ΕΚ πρέπει να τροποποιηθεί αναλόγως.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα I και ΙΙ της απόφασης 2009/861/ΕΚ αντικαθίστανται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Φεβρουαρίου 2015.

Labels: 0
18
17
15